સુરત જિલ્લાની બારડોલી નગરપાલિકાની સામાન્ય સભા મંગળવારના રોજ પ્રમુખ ગણેશ ચૌધરીના અધ્યક્ષ સ્થાને મળી હતી. જેમાં બારડોલી નગરમાં બેકાબૂ બનેલા રોગચાળાને કાબૂમાં લેવા માટે વિપક્ષ દ્વારા પૂછવામાં આવેલ પ્રશ્ન અંગે આરોગ્ય ચેરમેને ગોળગોળ જવાબ આપ્યા હતા. વિપક્ષે નગરપાલિકાના આરોગ્ય વિભાગ દ્વારા સફાઈ બાબતે અમુક વોર્ડ સાથે અન્યાય કરવામાં આવતો હોવાનો આરોપ પણ કર્યો હતો.